Diari Oficial de la Generalitat Valenciana


Sumari del DOGV 5764, del 16-05-2008 (2008/5692)

RESOLUCIÓ de 8 de novembre dce 2007, de la Conselleria d'Indústria, Comerç i Innovació, per la qual es declara aigua mineral natural la procedent de la captació núm. 0-7415, coordenades UTM ED50, X=680288, Y=4295538, Z=669,40 m.s.n.m., partida Juncarejos, terme municipal de la Font de la Figuera, província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5692


Data del document
:   08-11-2007

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Font de la Figuera, la
    * aigua mineral
    * empresa privada

RESOLUCIÓ de 8 de novembre dce 2007, de la Conselleria d'Indústria, Comerç i Innovació, per la qual es declara aigua mineral natural la procedent de la captació núm. 0-7415, coordenades UTM ED50, X=680288, Y=4295538, Z=669,40 m.s.n.m., partida Juncarejos, terme municipal de la Font de la Figuera, província de València. [2008/5692]  
Vist l'expedient de declaració d'aigua mineral natural a la procedent de la captació núm. 0-7415, partida Juncarejos, terme municipal de la Font de la Figuera, província de València, tramitat pel Servei Territorial d'Indústria i Seguretat Industrial de València a instància de la societat Agua Mineral Font Teca, SA.  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als servicis traspassats a la Comunitat Valenciana en matèria d'indústria, energia i mines; el Reial Decret Legislatiu 1/2001, de 20 juliol, pel qual s'aprova el Text Refós de la Llei d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.074/2002, de 18 d'octubre, sobre reglamentació tecnicosanitària per a l'elaboració, circulació i comerç de les aigües de beguda envasada, modificat pel Reial Decret 1.744/2003, de 19 de desembre.  
ANTECEDENTS DE FET  
Primer. La societat Agua Mineral Font Teca, SA, mitjançant escrit dirigit al Servei Territorial d'Indústria i Energia de València, de data de registre d'entrada de 27 de febrer de 2004, va sol·licitar, d'acord amb l'article 24.1 de la Llei de Mines i l'article 39.1 del Reglament General per al Règim de la Mineria, que la conselleria competent en mineria declarara aigua mineral natural l'aigua procedent de la captació núm. 0-7415, partida Juncarejos, terme municipal de la Font de la Figuera, província de València, coordenades UTM ED50, X=680250, Y=4295450, Z=650 m.s.n.m.  
Segon. Per complir l'article 39.2 del Reglament General per al Règim de la Mineria, el Servei Territorial d'Indústria i Energia de València va realitzar el 12 de maig de 2004 les corresponents preses de mostres d'aigua en presència de la part interessada, i va enviar una de les mostres preses a l'Institut Geològic i Miner d'Espanya per a la realització de l'anàlisi reglamentària. Amb data de registre d'entrada de 23 d'agost de 2004 es va rebre informe de l'Institut Geològic i Miner d'Espanya de data 14 de juliol de 2004, favorable quant a la qualificació com a aigua mineral natural.  
Tercer. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Seguretat Industrial de València va procedir a la informació pública de la iniciació de l'expedient mitjançant anuncis que es publicaren en el Butlletí Oficial de la Província de València núm. 243, de 13 d'octubre de 2005, i en el Diari Oficial de la Comunitat Valenciana núm. 5.156, de 16 de desembre de 2005, i no consta en l'expedient cap escrit d'oposició. Amb data de registre d'eixida de 22 de març de 2006, el Servei Territorial va traslladar l'expedient a la Direcció General d'Indústria i Comerç perquè en continuara la tramitació, d'acord amb allò previst en l'article 39.2 del Reglament General per al Règim de la Mineria.  
Quart. Amb data de registre d'eixida 8 de maig de 2006, la Direcció General d'Indústria i Comerç va trametre ofici en què sol·licitava informe a la Confederació Hidrogràfica del Xúquer. Amb data d'emissió el 5 de juny de 2006, l'indicat organisme emet informe que s'ha de considerar favorable als efectes de la declaració de l'aigua com a mineral natural, amb determinades condicions relatives al posterior aprofitament.  
Cinqué. Per complir el que s'ha establit en el Reial Decret 1.074/2002, modificat pel Reial Decret 1.744/2003, sobre reglamentació tecnicosanitària per a l'elaboració, circulació i comerç de begudes envasades, i en l'article 39.3 de la Llei 22/1973, de Mines, es va traslladar l'expedient a la conselleria de Sanitat, Direcció General de Salut Pública, en data de registre d'eixida 8 de maig de 2006, i es va sol·licitar el corresponent informe vinculant sobre la naturalesa de les aigües objecte de l'expedient. Amb data d'eixida de 26 de maig de 2006, la Direcció General de Salut Pública emet informe negatiu a la declaració.  
Sisé. Amb data de registre d'entrada de 12 de juny de 2006, la societat Agua Mineral Font Teca, SA va presentar documentació complementària relativa a la qualificació com a aigua mineral natural a la procedent del brollador O-7415.  
Seté. Amb data 28 de juny de 2006 es tramet a la conselleria de Sanitat la documentació aportada per l'interessat en data 12 de juny de 2006 i se sol·licita informe sobre la petició formulada. Amb data d'eixida 4 d'agost de 2006, la Direcció General de Salut Pública tramet escrit pel qual accedix a allò sol·licitat per la societat, imposant una sèrie de prescripcions. Traslladat l'anterior escrit a la societat Agua Mineral Font Teca, SA amb data de registre d'entrada de 13 d'octubre de 2006, l'esmentada societat presenta anàlisis complementàries a les ja realitzades.  
Huité. Amb data 3 de novembre de 2006, el Servei d'Ordenació i Seguretat Minera tramet a la conselleria de Sanitat la documentació aportada per l'interessat en data 13 d'octubre de 2006 i se sol·licita informe tècnic reglamentari.  
Nové. Amb data de registre d'entrada de 18 de desembre de 2006 es rep informe vinculant favorable de la Direcció General de Salut Pública, de data 12 de desembre de 2006, en què es conclou que és procedent accedir a la declaració de l'aigua com a aigua mineral natural.  
Desé. Detectada disparitat entre les coordenades de l'autorització de l'obra subterrània i la informació pública realitzada, l'Àrea d'Indústria i Mines torna, amb data 2 de març de 2007, l'expedient al Servei Territorial d'Indústria i Seguretat Industrial de València per a la comprovació i esmena, si és el cas, del possible error en estes.  
Onzé. Amb data de registre d'entrada en el Servei Territorial d'Indústria i Seguretat Industrial de 2 d'abril de 2007 presenta escrit en què confirma la localització de l'obra subterrània en les coordenades UTM ED50 X=680288 i Y=4295538.  
Dotzé. En data 11 d'abril de 2007, el cap de la Secció de Mines de València emet informe complementari al de 13 de març de 2006 en el qual conclou que és procedent accedir a la sol·licitud de declaració, una vegada efectuada la correcció d'errades de les coordenades.  
Tretzé. El Servei Territorial d'Indústria i Seguretat Industrial de València va procedir a la publicació de la correcció d'errades de les coordenades mitjançant anuncis que es publicaren en el Butlletí Oficial de la Província de València núm. 104, de 3 de maig de 2007, i en el Diari Oficial de la Comunitat Valenciana núm. 5.544, de 28 de juny de 2007, sense que conste en l'expedient cap oposició. Amb data 9 d'agost de 2007, el cap de la Secció de Mines emet informe que complementa i modifica al de 13 de març de 2006 favorable a la sol·licitud, i amb data de registre d'eixida de 10 d'agost de 2007 la Direcció Territorial de la conselleria d'Indústria, Comerç i Innovació a València va traslladar l'expedient a la Direcció General d'Indústria i Innovació perquè en continuara la tramitació, segons el que s'ha previst en l'article 39.2 del Reglament General per al Règim de la Mineria.  
FONAMENT DE DRET  
Primer. La conselleria d'Indústria, Comerç i Innovació és competent per a resoldre la sol·licitud de declaració d'aigua mineral natural de les esmentades aigües, formulada per la societat Agua Mineral Font Teca, SA en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel Reial Decret 2.857/1978, com d'allò establit en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a) i en el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, que assigna a la conselleria d'Indústria, Comerç i Innovació les competències en matèria d'empresa, indústria, comerç interior i exterior, consum i investigació i innovació tecnològica.  
Vistos els antecedents de fet i els preceptes legals esmentats i totes altres disposicions d'especial i general aplicació, esta conselleria d'Indústria, Comerç i Innovació, a petició de la societat Agua Mineral Font Teca, SA., resol:  
Declarar aigua mineral natural la procedent de la captació núm. 0-7415, coordenades UTM ED50, X=680288, Y=4295538, Z=669,40 m.s.n.m., partida Juncarejos, terme municipal de la Font de la Figuera, província de València.  
La present resolució no pot estendre's de facto per a aigües procedents de qualsevol altre brollador, pou, sondatge, naixement d'aigua, etc. existent o a realitzar, si prèviament i després de la corresponent tramitació reglamentària no acorda esta conselleria la qualificació com a mineral natural de les aigües així obtingudes.  
Prèviament a l'aprofitament de l'aigua declarada mineral natural en la present resolució, caldrà presentar sol·licitud en el Servei Territorial d'Indústria i Seguretat Industrial de la província de València per a obtenir la corresponent autorització d'aprofitament i el reconeixement del dret a l'ús de la denominació de mineral natural, de conformitat amb el que establixen l'article 26 de la Llei 22/1973, de 21 de juliol, de Mines, i l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu Reglament, així com amb el que s'ha establit en l'article 17 del Reial Decret 1.074/2002, de 18 d'octubre, modificat pel Reial Decret 1.744/2003, de 19 de desembre, pel qual es regula el procés de circulació i comerç d'aigües de beguda envasades.  
La present resolució és definitiva en via administrativa i contra esta podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant la consellera d'Indústria, Comerç i Innovació en el termini d'un mes comptat des de l'endemà de la notificació, de conformitat amb el que s'ha disposat en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 8 de novembre de 2007.- La consellera d'Indústria, Comerç i Innovació: Belén Juste Picón